ครบ 100,000 แฟนเพจ แจกรางวัล
โดยทั่วไปแล้ว การโพส facebook จะแบ่งเป็น 2 ประเภทใหญ่คือ 1) โพสเรื่องของตัวเอง (Meformer) 2) โพสเรื่องของคนอื่น (Informer) การโพสแบบแรก ส่วนใหญ่จะเป็นการเล่าความรู้สึกในชีวิตของตัวเอง ว่าไปไหนมา กินอะไรมา ซื้ออะไรมา ซึ่งส่วนใหญ่แล้วเป็นเรื่องของผู้บริโภค หรือฝั่ง "Customer"
31 พ.ค. 2560

โดยทั่วไปแล้ว การโพส facebook จะแบ่งเป็น 2 ประเภทใหญ่คือ
1) โพสเรื่องของตัวเอง (Meformer)
2) โพสเรื่องของคนอื่น (Informer)
การโพสแบบแรก ส่วนใหญ่จะเป็นการเล่าความรู้สึกในชีวิตของตัวเอง ว่าไปไหนมา กินอะไรมา ซื้ออะไรมา ซึ่งส่วนใหญ่แล้วเป็นเรื่องของผู้บริโภค หรือฝั่ง "Customer"
เพจลงทุนแมนเริ่มต้นขึ้นเมื่อ 2 เดือนก่อน โดยเรื่องส่วนใหญ่ที่โพสจะเป็นการโพสประเภทที่สอง คือ "เรื่องของคนอื่น" ซึ่งถ้าเรื่องนั้นเป็นประโยชน์จะมีพลังกว่าการบ่นเรื่องตัวเองอยู่มาก
เรื่องของคนอื่นที่เพจลงทุนแมนเน้น จะเป็นเรื่องราวของผู้ขายสินค้า หรือฝั่ง "Business" ที่ขายสินค้าให้ฝั่ง Customer อีกที
ถ้าฝั่ง Customer ถูกใจสินค้านั้นก็จะนำเรื่องราวมาโพสแบบ Meformer
ถ้าแบ่งคำว่า "ผู้ขายสินค้า" เป็น ผู้ขาย และ สินค้า
ผู้ขายที่เก่ง จะทำให้สินค้าธรรมดาๆกลายเป็นที่นิยมได้
สินค้าที่ดี แม้ว่าใครจะมาขาย สินค้านั้นก็ยังเป็นที่นิยมอยู่ดี
เพจลงทุนแมนพยายามย่อยเรื่องราวของ ผู้ขายที่เก่ง และ สินค้าที่ดี มาสรุปให้อ่านได้เข้าใจแบบง่ายๆ เพราะถ้าผู้อ่านไปค้นเองคงใช้เวลานานกว่ามาก
ผลออกมามีคนชอบกว่าที่คิดไว้มาก
จากเดิมที่คิดไว้ว่าจะเขียนเล่นๆในยามว่าง
ตอนนี้ผมคงต้องหันมาคิดทุกวันว่า เพจนี้จะบ่นเรื่องของคนอื่นคนไหนอีกดี?
จนมาถึงตอนนี้
พึ่งรู้ตัวว่าผมกำลังโพสแบบบ่นเรื่องของตัวเองอยู่
ขอสักโพสนึงแล้วกันนะ :)
-------------------------------
ผมได้ซื้อของฝากจากอเมริกาเป็นแก้ว STARBUCKS โดยตัวแก้วเขียนว่า Seattle ซึ่งเป็นเมืองต้นกำเนิดของ STARBUCKS สาขาแรก
อยากให้ทุกคนร่วมสนุกโดยการคอมเม้นใต้โพสนี้ว่า "ถ้าเราถูกลอตเตอรี่ได้เงิน 10 ล้านบาท เราจะแบ่งเงินก้อนนี้ไปที่ไหนบ้าง สัดส่วนเท่าไร เหตุผลคืออะไร"
เกณฑ์ตัดสินจะสุ่มเลือกจากคนที่ตอบ จนถึงหกโมงเย็นของวันที่ 2 มิถุนายนนี้
ผู้โชคดี 2 คน จะได้แก้ว STARBUCKS นี้ มี 2 สี สีขาว และ สีบรอนซ์ ตามรูป
ขอบคุณทุกคนที่ติดตามกันมาครับ
ลงทุนแมน..